T L A Č O V Á S P R Á V A

**Titul výstavy:**  Kontinuálna vrstva
**Vystavujúci autori:**  Peter Lipkovič **Miesto konania:** GJK, Synagóga – Centrum súčasného umenia, Halenárska 2, Trnava
**Kurátor:**  Vladimír Beskid
**Otvorenie výstavy:** 20.6.(Št) 2024 o 18:00

 Účinkovanie Petra Lipkoviča (1960) na domácej scéne sa rozvíja od osemdesiatych rokov minulého storočia. Absolvent ŠUP v Košiciach (1979) a rodený Košičan sa stal aktívnou súčasťou alternatívnej košickej výtvarnej scény ( privátna výstava v byte, Košice 1987; spoločné ateliérové maľovanie; Prešparty Prešov 1988; Neon I Košice 1989). Od začiatku deväťdesiatych rokov sa stáva členom Spolku C+S Art, ktorý bol iniciátorom a organizátorom mnohých dobových aktivít (napr. akcia Rozlúčka s Vladimírom Leninom, Prešov 1991; junk-artová výstava Supermarket Košice 1991; putovný interpretačný projekt Karpatské pastorále 1994; medzinárodné sympózium Laboratórium I-IV 1992-1998). Zo samostatných výstav autora vyberáme: Nestále monumenty, Košice 2014; Umelka USB Bratislava 2017; Štyri strany tajomstva, ŠG Prešov 2018, či Múzeum V. Lőfflera v Košiciach 2024).

Jeho prezentácia v trnavskej synagóge je zhrnutím posledných 30 rokov tvorivej činnosti. Základom jeho práce v materiáli sú sochárske diela minimálne formy z preglejky, kartónu, čí plechu. V strede priestoru dominuje monolitná tajomná skulptúra s istým duchovným vyznením (Chrám, 2012). Po krídlach empory sú rozmiestnené komorné práce z plechu a kartónu, ktorí vznikajú jednoduchým zásahom, narezaním, či ohnutím materiálu, príp. pojednaním s farebnými pigmentami ( Kontinuálna vrstva 1-10, 2023-24). Toto razantne vykročenie z plochy do 3D s elementárnymi formami znamená nielen hodnotový posun v jeho osobnom programe, ale aj výrazný príspevok k formovaniu súčasného sochárskeho jazyka na slovenskej výtvarnej scéne

Novo vytvoreným komorným objektom na výstave sekundujú ľahké takmer transparentné monochrómne polia hodvábneho papiera z predchádzajúcich rokov (1996-2004). Temperové modré krajiny, moria, oblohy, založené na kleeovskej tichej imaginácií. Objavujú sa aj oranžové a žlté rozľahlé polia s mäkkým, ale pravidelným narúšaním papierového tkaniva. Vznikajú tak drobné mikropríbehy, znaky a poetické štruktúry.

 Vo vežiach Lipkovič pripravil špeciálne pre tento priestor drobných objektov, ktoré zasahujú aj priamo do muriva, či vytvárajú komorné lampy z hliny (Svetlo, ktoré svietilo dlhšie ako malo, 2024). Tak kontinuálne vznikajú krehké, zraniteľné a nestále formy súčasnosti, či už na jemnom papieri, z hrdzavom plechu, alebo svetielkami v tme...

**Projekt bol podporený štipendiom z Fondu na podporu umenia.**